জামিলুর রহমান মিরন বলেন, “জনগণ কথার নয়, কাজের মানুষ খোঁজে। আমি নেতা হয়ে বসে থাকতে চাই না। কর্মী হয়ে জনগণের ‘কামলার’ মতো কাজ করতে চাই। মেয়র থেকে পরিধি বাড়িয়ে বেশি মানুষের, বেশি এলাকার উন্নয়ন করতে চাই। তাই আওয়ামী লীগ থেকে মনোনয়ন প্রত্যাশা করছি।”টাঙ্গাইল সদর উপজেলা পরিষদ চেয়ারম্যান ও সদর উপজেলা আওয়ামী লীগের সভাপতি খোরশেদ আলমও দলের মনোনয়ন চাইতে পারেন।বিএনপি : বিএনপির প্রার্থী হিসেবে দলের চেয়ারপারসনের উপদেষ্টা ও সাবেক মন্ত্রী মেজর জেনারেল (অব.) মাহমুদুল হাসান এবারও মনোনয়ন পেতে পারেন। তবে এ আসনে বিএনপির মনোনয়ন দৌড়ে অনেক এগিয়ে গেছেন যুবদলের কেন্দ্রীয় সাধারণ সম্পাদক সুলতান সালাউদ্দিন টুকু। তিনি প্রত্যন্ত অঞ্চলে নেতাকর্মীদের চাঙ্গা করতে কাজ করে যাচ্ছেন। কেন্দ্রে তাঁর দৃঢ় অবস্থান রয়েছে। বিভিন্ন স্থানে সভা-সমাবেশে অংশ নিচ্ছেন তিনি। তরুণ প্রজন্মের কাছে তিনি জনপ্রিয়।সুলতান সালাউদ্দিন টুকু বলেন, ‘সদরে বড় হয়েছি। বন্ধু-বান্ধব, পরিচিতজন এখানেই। এখানে ইউনিয়নভিত্তিক মানুষের সঙ্গে আমার যোগাযোগ রয়েছে। এখন মানুষ তরুণ নেতৃত্ব দেখতে চায়। এসব বিবেচনায় আশা করছি দলের মনোনয়ন পাব। দলের চেয়ারপারসন ও তারেক রহমানের প্রতি পূর্ণ আস্থা রয়েছে। তাঁরা যে সিদ্ধান্ত দেবেন তা মেনে নিয়ে তাঁদের নির্দেশেই কাজ করব।’বিএনপির নির্বাহী কমিটির সদস্য খন্দকার আহসান হাবিব, দলের জেলা শাখার জ্যেষ্ঠ সহসভাপতি ছাইদুল হক ছাদু মনোনয়ন পাওয়ার প্রত্যাশা নিয়ে কাজ করছেন। জেলা বিএনপির সাধারণ সম্পাদক ফরহাদ ইকবালের নামও মনোনয়নপ্রত্যাশীদের তালিকায় আছে বলে শোনা যাচ্ছে। তাঁর সঙ্গে নেতাকর্মীদের যোগাযোগ রয়েছে। তবে সুলতান সালাউদ্দিন টুকু মনোনয়ন চাওয়ায় শেষ পর্যন্ত তিনি নিজেকে সরিয়ে নেবেন বলেও জেলার কয়েকজন নেতা জানান।জাতীয় পার্টি : আওয়ামী লীগের সঙ্গে মহাজোট হলে এবং আসনটি জাতীয় পার্টিকে ছেড়ে দিলে আবুল কাশেম মনোনয়ন পেতে পারেন। আর জাতীয় পার্টি এককভাবে নির্বাচনে গেলে আবুল কাশেমের মনোনয়ন প্রায় নিশ্চিত।আবুল কাশেম বলেন, ‘আমার ব্যবসা রয়েছে। রাজনীতি করে অর্থ উপার্জনের কোনো ইচ্ছা আমার নেই। আমি মানুষের ও এলাকার উন্নয়নের জন্য কাজ করতে চাই। আমি সংসদ সদস্য থাকাবস্থায় কোনো অনিয়ম-দুর্নীতির অভিযোগ কেউ করতে পারবে না।’সংসদের বর্তমান বিরোধী দল জাতীয় পার্টির জেলা শাখার সাধারণ সম্পাদক মোজাম্মেল হকও মনোনয়ন প্রত্যাশায় প্রচার চালাচ্ছেন।দলীয় সূত্রে জানা গেছে, আবুল কাশেমের সঙ্গে মোজাম্মেল হকের চরম বিরোধ রয়েছে। সদর উপজেলা জাতীয় পার্টির ইউনিয়ন পর্যায়ের বেশির ভাগ নেতা মোজাম্মেল হকের বিরোধী। তাঁরা দলীয় প্রার্থী হিসেবে আবুল কাশেমকে দেখতে চান। সম্প্রতি টাঙ্গাইল প্রেস ক্লাবে এক সংবাদ সম্মেলন করে তাঁরা (সদর উপজেলা জাতীয় পার্টির নেতারা) মোজাম্মেল হকের বহিষ্কার দাবি করেছেন। জেলা জাতীয় পার্টির সাবেক সভাপতি আব্দুস সালাম চাকলাদারও দলের মনোনয়নপ্রত্যাশী।অন্যান্য : জাতীয় পার্টির (জেপি) নির্বাহী সম্পাদক সাদেক সিদ্দিকী একাদশ সংসদ নির্বাচনে ১৪ দলীয় জোটের প্রার্থী হিসেবে মনোনয়ন আশা করছেন। অন্যদিকে স্বতন্ত্র প্রার্থী হবেন বলে সৈয়দ খালেদ মোস্তফা দীর্ঘদিন ধরে নির্বাচনী এলাকার মানুষের দ্বারে দ্বারে যাচ্ছেন।